07/06/2013 | Administración LocalMunicipal
Oleiros
Urbanismo
Anuncio titulares descoñecidos pola tramitación do Plan Parcial e Estatutos e Bases da Xunta de Compensación do SUD-11 “Campo de Golf”. Resolución nº 2.169/13 de 20.05.13

Ignorándose o paradoiro actual dos titulares catastrais seguintes afectados pola tramitación do Plan Parcial e Estatutos e Bases da Xunta de Compensación do Sector SUD-11 “Campo de Golf”, en Dorneda: Así como de posibles titulares descoñecidos, pola presente notifícase, de conformidade co establecido no art.59.4 da Lei 30/92 de 26 de novembro, de Réxime Xurídico das Administracións Públicas e do Procedemento Administrativo Común, o acordo do teor literal seguinte: Na Casa Consistorial de Oleiros, a vinte de maio de dous mil trece, o Sr. Alcalde-Presidente, DON ÁNGEL GARCÍA SEOANE, dita a seguinte RESOLUCIÓN: RESULTANDO que se emitiu informe pola Coordinadora de Servizos Urbanísticos en data 16.05.13, do teor literal seguinte: “Por Resolución nº 4.442/12 adoptouse acordo en relación aos Estatutos e Bases de Actuación do SUD-11, en Xaz, resolvendo as alegacións e aprobando definitivamente os Estatutos e Bases do Sector SUD-11 en Dorneda, presentados o día 09.11.2011 nº 16912, pola “Asociación Xestora do Sector de Xaz” con condicións. No art.4 dos estatutos engadirase un apartado 15: “Realizar el seguimiento de los efectos en el medio ambiente derivados de la ejecución del plan parcial y la puesta en funcionamiento de la urbanización y el campo de golf, con arreglo a los indicadores establecidos en el Anexo II de la Memoria Ambiental del Plan Parcial”. No art.4 apartado 13, engadirase como obxectivo da Entidade de Conservación, realizar os informes anuais impostos polo Anexo II da Memoria Ambiental do Plan Parcial para verificar a consecución dos obxectivos propostos e actuar con prontitude no caso de que se produzan desviacións. O art.41.3 debe redactarse: “No podrán impugnar los acuerdos quienes hubieran votado a favor del mismo por si o por medio de representante.” Tamén nomeábase á Concelleira Delegada de Urbanismo, Dª Ewa Barbara Del Amo Ramesh, como representante do Concello no Consello Reitor da Xunta de Compensación Sector SUD-11, en Dorneda e requeriase aos propietarios de terreos dentro do ámbito do Sector SUD-11 en Dorneda, para a constitúción da Xunta de Compensación na Notaría de D. Rafael Benzo Sáinz, sita na rúa do Inglés nº 5, Perillo, Oleiros, o día 29 de novembro ao longo da mañá, debendo comparecer os dous cónxuxes e coas escrituras ou títulos de propiedade. Advertíase que unha vez constituída a xunta de compensación únicamente disporán dun mes a contar do día de constitución para incorporarse mediante escritura de adhesión. Transcorridos os citados prazos procederia a expropiación forzosa dos terreos ou a ocupación directa dos mesmos de conformidade co art.156 da Lei 9/2002 de ordenación urbanística e protección do medio rural de Galicia. Considerando que o Plan Parcial SUD-11 aprobado polo Concello Pleno en sesión de 25 de setembro de 2012 (doc nº 13605 de 10.09.2012) foi anulado polo Concello Pleno en sesión de 27 de decembro de 2012, ao estimarse o requerimento formulado pola Consellería de Medio Ambiente, Territorio e Infraestruturas. Considerando que o Concello Pleno en sesión de 25.04.2013 aprobou un novo documento denominado “TEXTO REFUNDIDO DO PLAN PARCIAL DO SECTOR SUD-11 E DOCUMENTO DE AVALIACION AMBIENTAL ESTRATÉXICA (doc 3.04.2013 nº 3872) e ordenóuse o arquivo do documento anulado. Considerando que de conformidade co art.109.3, o art.155 e o art.127.2 da Lei 9/2002 de Ordenación Urbanística e Protección do Medio Rural de Galicia, é necesaria a aprobación do planeamento de desenvolvemento para a constitución da Xunta de Compensación, de aí que coa anulación do plan parcial quedou sen cobertura o acto de constitución da Xunta e a lexitimación de prazos para incorporación dos titulares non incorporados e advertencia de expropiación. Considerando o establecido no art.67, Lei 30/92 de 26 de novembro, de réxime xurídico das Administracións Públicas e do Procedemento Administrativo Común, en orde á convalidación de actos anulables subsanando os vicios de que adolezan, de maneira que se o vicio consistise na falta de algunha autorización, poderá ser convalidado o acto mediante o outorgamento da mesma polo órgano competente.” Por todo o que, en uso das facultades atribuídas pola lei, RESOLVO: Primeiro.- Convalidar a Resolución nº 4.442/12 de aprobación definitiva de Estatutos e Bases de Actuación do SUD-11, en Xaz, para a execución do Plan Parcial do SUD-11, aprobado definitivamente polo Concello Pleno en sesión de 23.04.2013. Segundo.- Requerir á Xunta de Compensación para que proceda a subsanar, convalidando, a escritura nº 4.176 de data 29 de novembro de 2012, de Constitución da Xunta de Compensación do SUD-11, Xaz, Dorneda-Oleiros. Terceiro.- Advertir á Xunta de Compensación que o prazo dun mes para que os propietarios do polígono que non se tivesen incorporado á xunta de compensación, se computará a partir da data de convalidación da escritura de constitución da xunta. Cuarto.- Asimesmo téndose advertido que a escritura nº 4.176 de data 29 de novembro de 2012, antes citada, incorpora os estatutos e bases sen terse subsanado as condicións da Resolución nº 4.442/12, procede requerir á xunta para que subsanen os estatutos e bases incorporados na escritura nº 4.176 de data 29 de novembro, que son as seguintes: No art.4 dos estatutos engadirase un apartado 15: “Realizar el seguimiento de los efectos en el medio ambiente derivados de la ejecución del plan parcial y la puesta en funcionamiento de la urbanización y el campo de golf, con arreglo a los indicadores establecidos en el Anexo II de la Memoria Ambiental del Plan Parcial”. No art.4 apartado 13, engadirase como obxectivo da Entidade de Conservación, realizar os informes anuais impostos polo Anexo II da Memoria Ambiental do Plan Parcial, para verificar a consecución dos obxectivos propostos e actuar con prontitude no caso de que se produzan desviacións. O art.41.3 debe redactarse: “No podrán impugnar los acuerdos quienes hubieran votado a favor del mismo por si o por medio de representante.” Unha vez subsanada a escritura deberán presentar un exemplar ante o Concello de Oleiros. Quinto.- Notificar a tódolos propietarios non incorporados á Xunta de Compensación.” Asimesmo poño no seu coñecemento que o novo prazo dun mes para incorporarse á Xunta de Compensación se computará desde a data de convalidación da escritura de constitución da Xunta de Compensación, prevista para o próximo día 29 de maio de 2013 (mércores). Lémbrase que de non incorporarse á Xunta de Compensación se procederá á expropiación forzosa dos terreos ou a ocupación directa dos mesmos de conformidade co art.156 da Lei 9/2002 de ordenación urbanística e protección do medio rural de Galicia.” Oleiros, 28 de maio de 2013. O Alcalde-Presidente, Asdo.: Ángel García Seoane.